Diari Oficial de la Generalitat Valenciana


Sumari del DOGV 6768, del 07-05-2012 (2012/3865)

Notificació de la sentència dictada en el juí verbal de desnonament per falta de pagament número 1174/2011.
-----------------------------------------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3865


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el juí verbal de desnonament per falta de pagament número 1174/2011. [2012/3865]  
Desnonament verbal falta pagament 001174/2011  
De: Eloisa Saiz Requena.  
Procuradora: Sara Gil Furió.  
Contra: Sanoko Souleymane.  
Procurador/a: -  
En el present procediment de desnonament 117/4/2011, seguit a instàncies d'Eloisa Sáiz Requena contra Sanoko Souleymane, s'ha dictat la sentència, que literalment diu el següent:  
«Sentència número 328/2011  
Jutge que la dicta: Jesús Ángel López Sanz.  
Lloc: València.   
Data: 16 de novembre de 2011.   
Part demandant: Eloisa Sáiz Requena.  
Advocat/ada: -   
Procuradora: Sara Gil Furió.  
Part demandada: Sanoko Souleymane.  
Sentència  
València, 16 de novembre de 2011   
Jesús Ángel López Sanz, magistrat del Jutjat de Primera Instància número 17 d'esta ciutat, he vist estes actuacions de juí verbal registrades amb el número 1174/2011, sobre acció de desnonament de vivenda per falta de pagament i reclamació de rendes, promogudes per Eloísa Sáiz Reguera, representada per la procuradora senyora Gil Furió i defesa per la lletrada senyora Sánchez Martínez, contra Sanoko Souleymane, declarat en rebel·lia.   
Antecedents de fet   
Primer. La demandant va presentar demanda de juí verbal sobre acció de desnonament de vivenda per falta de pagament i reclamació de rendes contra el demandat, i després d'establir els fets i fonaments de dret que va estimar convenients, consistents a ser ama l'actora de la vivenda sítia en la plaça del Poeta Salvador Rueda, número 6, porta 24, de València, arrendada el 28 d'agost de 2009 al demandat per 350 euros mensuals, sense que haja pagat el demandat diverses mensualitats de renda, va sol·licitar que es dictara sentència per la qual es declarara que pertoca el desnonament de la vivenda arrendada, i es condemnara el demandat al pagament de les rendes i gastos deguts per import de 1.580,69 euros i de les rendes i gastos que es meritaren fins al desallotjament.   
Segon. Admesa la demanda, es va traslladar a la part demandada, i es van citar les parts a juí verbal.   
Tercer. En este acte, la part actora es va afirmar i es va ratificar en la seua pretensió, va afegir que en data del juí es devien 3.793,55 euros (en sumar als 1.580,69 € inicials, 1.750 € de rendes i 462,86 € de gastos), i va sol·licitar la recepció del pleit a prova. El demandat no va comparéixer, per la qual cosa es va declarar la seua rebel·lia processal i el desnonament sense més tràmits.   
Quart. Rebut el juí a prova, la part actora va proposar la prova documental, que va ser declarada pertinent.   
Quint. Admeses les proves, es va procedir a la seua pràctica amb el resultat que obra en les actuacions, després de la qual cosa es van declarar les actuacions concluses per a sentència.  
Fonaments de dret   
Primer. L'article 440.3 de la Llei d'Enjudiciament Civil obliga a declarar el desnonament sense més tràmits en el cas que el demandat no comparega en l'acte del juí, com va succeir en este cas segons consta en l'acta.  
Per això, a l'empara de l'article 27.2 de la Llei d'Arrendaments Urbans, de 24 de novembre de 1994, i dels articles 1555, 1091 i 1255 del Codi Civil, ha de declarar-se resolt el contracte d'arrendament subscrit entre les parts i condemnar el demandat que desallotge la vivenda i la deixe a disposició de l'actora.   
Segon. Pel que fa a la reclamació de rendes, ha de ser igualment estimada la demanda, ja que per la documental aportada per la part demandant no s'al·lega ni prova cap pagament per part del demandat, ni qüestiona la realitat del deute ni la seua quantia, per la qual cosa se l'ha de condemnar al pagament de les rendes degudes amb els seus interessos legals, en aplicació dels articles 1091 i 1555 del Codi Civil i concordants de la Llei d'Arrendaments Urbans.   
Tercer. Ha de condemnar-se el demandat al pagament de les costes del juí, en estimar-se la demanda contra ell presentada, en aplicació de l'article 394 de la Llei d'Enjudiciament Civil.  
Dispositiva   
1. Estime la demanda presentada per Eloísa Sáiz Reguera contra Sanoko Souleymane.   
2. Declare que pertoca el desnonament de la vivenda sítia en la plaça del Poeta Salvador Rueda, número 6, porta 24, de València.   
3. Declare resolt el contracte d'arrendament subscrit per les parts sobre la vivenda esmentada.   
4. Condemne el demandat que deixe l'esmentada vivenda lliure i expedita i a disposició de l'actora, amb l'advertència de ser llançat d'esta.   
5. Condemne el demandat que pague a l'actora la quantitat de 3.793,55 euros i les rendes i gastos que es produïsquen fins al llançament.   
6. Condemne el demandat al pagament de les costes d'este juí.  
Notifiqueu a les parts esta resolució i feu-los saber que no és ferma i que contra esta es pot interposar un recurs d'apel·lació que s'interposarà en este Jutjat en el termini dels 20 dies següents al de la seus notificació per a la seua substanciació per l'Audiència Provincial de València, per a admetre el recurs a tràmit s'ha d'haver constituït en el compte de depòsits i consignacions d'este Jutjat el depòsit de 50 euros previst en la disposició addicional 15a de la Llei Orgànica 6/1985, d'1 de juliol, del Poder judicial, en la redacció donada per la Llei Orgànica 1/2009, de 3 de novembre, i indicar-hi el tipus de recurs i el codi corresponent.  
  
Esta és la meua sentència, que pronuncie, mane i firme.  
Publicació. Llegida i publicada va ser l'anterior sentència pel jutge que la subscriu, mentres celebrava audiència pública en el dia de la data, de la qual cosa jo, el secretari, done fe.  
València, 16 de novembre de 2011».   
  
I atés que el demandat, Sanoko Souleymane, es troba en parador ignorat, expedisc este edicte a fi que li valga de notificació de forma deguda.   
  
València, 14 de febrer de 2012.- El secretari judicial: César Manuel Barona Sanchis.